Ritratt: Uffiċċju Josianne Cutajar MEP .td_uid_2_60cef4e818ae0_rand.td-a-rec-img{text-align:left}.td_uid_2_60cef4e818ae0_rand.td-a-rec-img img{margin:0 auto 0 0} Intgħażilt mill-grupp tas-Soċjalisti Ewropej bħala rappreżentanta fil-plenarja għall-Konferenza dwar il-Futur tal-Ewropa li tlaqqgħet is-Sibt fi Strasburgu. F'konferenza preparatorja tal-S&D u l-PES, il-Partit Soċjalista Ewropew, qabel is-sessjoni plenarja, tennejt li hemm bżonn Ewropa li tkun ferm aktar inklussiva u soċjali, Ewropa li turi solidarjetà bil-fatti. Hemm bżonn li nersqu dejjem eqreb lejn iċ-ċittadini tagħna u għandna nużaw il-Konferenza dwar il-Futur tal-Ewropa bħala okkażjoni fejn nisimgħu iżda fuq kollox naġixxu. Għandna bżonn Ewropa li ma tħalli l-ebda pajjiż, l-ebda reġjun u l-ebda persuna taqa' lura. L-Ewropa għandha tkun hemm għall-ħaddiema, għal dawk vulnerabbli u għal dawk li jinsabu fil-periferija tal-Ewropa. L-Ewropa fuq kollox trid tkun hemm għal dawk il-persuni li qed jiġu diskriminati bħal ma ġara fl-Ungerija din il-ġimgħa, b'liġi diskriminatorja kontra l-komunità LGBTIQ. Bħala grupp tas-Soċjalisti hemm bżonn li ssir ħidma ħalli nkunu ferm aktar viċin iċ-ċittadini rispettivi u ħalli tinġieb differenza pożittiva u reali fil-ħajja tan-nies. .td_uid_3_60cef4e818d03_rand.td-a-rec-img{text-align:left}.td_uid_3_60cef4e818d03_rand.td-a-rec-img img{margin:0 auto 0 0}